cyanic-selkie/wikianc huggingface dataset:
Όξινη βροχή
Ερμηνεία του ορισμού
Άρα και η βροχή (και τα άλλα υδατώδη μετεωρολογικά κατακρημνίσματα) σχεδόν πάντα δίνει όξινη αντίδραση, γιατί περνώντας μέσα από τον ατμοσφαιρικό αέρα απορροφά τουλάχιστον διοξείδιο του άνθρακα (CO2), που είναι από τα φυσικά συστατικά της ατμόσφαιρας της Γης. Η μικρή, σχετικά, αυτή οξύτητα από ένα αραιό και ασθενές οξύ δεν έχει ορατές συνέπειες στο φυσικό και οικιστικό περιβάλλον. Ωστόσο, ο όρος όξινη βροχή δεν αναφέρεται σ' αυτό το φυσικό επίπεδο οξύτητας, που φτάνει τιμές του pH μέχρι και περίπου 5,2. Ίσως θα ήταν ακριβέστερος ο όρος όξινη ρυποφόρα κατακρήμνιση, αλλά διεθνώς έχει επικρατήσει ο όρος όξινη βροχή (acid rain). Το πρόβλημα δηλαδή είναι η παρουσία στη βροχή ρύπων με έντονα όξινη αντίδραση. Τέτοιοι ρύποι είναι τα προερχόμενα, συνήθως από καυσαέρια, οξείδια του αζώτου και του θείου, τα οποία διαλυόμενα δίνουν ισχυρά όξινα και οξειδωτικά διαλύματα με προφανείς και καταστρεπτικές συνέπειες στα φυσικά οικοσυστήματα, αλλά και στα οικιστικά. Οι συνέπειες της όξινης βροχής είναι καταστροφικές για τον άνθρωπο και το περιβάλλον.
Προέλευση των ρύπων που σχηματίζουν την όξινη βροχή
thumb|Ατμοηλεκτρικός σταθμός στο Τσέσαϊρ, [[Οχάιο, ΗΠΑ]]
Τα πιο σημαντικά αέρια που οδηγούν στο σχηματισμό της όξινης βροχής είναι το διοξείδιο του θείου (SO2) και τα οξείδια του αζώτου που οξειδώνονται σχηματίζοντας διοξείδιο του αζώτου (NO2) και διαλυόμενο στο νερό σχηματίζει νιτρικό οξύ (HNO3). Τα αέρια αυτά προέρχονται από τις ακόλουθες κύριες πηγές:
Επιπτώσεις
Η όξινη βροχή έχει έντονες επιπτώσεις στα φυσικά οικοσυστήματα (δάση, υδροβιότοπους, έδαφος), σκοτώνοντας άμεσα ή έμμεσα διάφορες μορφές ζωής, αλλά και στα οικιστικά οικοσυστήματα, διαβρώνοντας ιστορικά μνημεία, προκαλώντας ζημίες σε κτίρια και οχήματα, αλλά και βλάπτοντας άμεσα την ανθρώπινη υγεία.
Δάση και υπόλοιπη χλωρίδα
Δυσμενή αποτελέσματα όξινης βροχής σε δάσος, όρη Γιζέρα, [[Τσεχία|thumb|right]] Τα δυσμενή αποτελέσματα μπορούν να αφορούν άμεσα την ίδια την όξινη βροχή, ή έμμεσα, όπως τα αποτελέσματα του οξέος στο έδαφος. Τα δάση υψηλού ύψους είναι ιδιαίτερα τρωτά όπως περιβάλλονται συχνά από όξινη ομίχλη που είναι πιο όξινη από τη βροχή. Τα υπόλοιπα φυτά, καθώς και οι ανθρώπινες καλλιέργειες επίσης βλάπτονται σοβαρά από την όξινη βροχή, αλλά οι ζημιές στα τελευταία μειώνονται με τη χρήση λιπασμάτων, που βοηθούν τα φυτά να επουλώσουν τις πληγές τους, ή μιγμάτων λιπασμάτων με ασβεστόλιθο, που εξουδετερώνει τα οξέα του εδάφους, Έχει αποδειχθεί όμως ότι η τακτική αυτή, εκτός από πολυέξοδη, είναι συχνά βλαβερή αν εφαρμοστεί στα φυσικά οικοσυστήματα.
Οικιστικά περιβάλλοντα
Τα μαρμάρινα ιστορικά μνημεία είναι το πιο συνηθισμένο θύμα της όξινης βροχής|thumb|right Η όξινη βροχή μπορεί επίσης να προκαλέσει τη ζημία σε ορισμένα οικοδομικά υλικά και ιδιαίτερα σε ιστορικά μνημεία. Αυτό συμβαίνει όταν αντιδρά χημικά το θειικό οξύ της όξινης βροχής με τις ενώσεις ασβεστίου στα πετρώματα (ασβεστόλιθος, ψαμμίτης, μάρμαρο και γρανίτης) για να δημιουργήσει ευδιάλυτο και εύθρυπτο γύψο:
CaCO3 + H2SO4 → CaSO4 + CO2 + H2O
Η όξινη βροχή όμως διαβρώνει, οξειδώνει και τρυπά και το μέταλλο των οχημάτων.
Παραπομπές
Κατηγορία:Βροχή Κατηγορία:Παγκόσμια περιβαλλοντικά προβλήματα Κατηγορία:Υδρομετέωρα Κατηγορία:Μετεωρολογικά φαινόμενα Κατηγορία:Ρύπανση
ΦΚ Σούντουβα Μαριγιάμπολε
Η ΦΚ Σούντουβα Μαριγιάμπολε είναι λιθουανική ποδοσφαιρική ομάδα με έδρα την πόλη Μαριγιάμπολε. Συμμετέχει στο Πρωτάθλημα ποδοσφαίρου Λιθουανίας. Ιδρύθηκε το 1921. Χρώματα της ομάδας είναι το άσπρο και το κόκκινο. Έδρα της ομάδας είναι το ARVI Football Arena.
798
Η τρέχουσα σελίδα αφορά το έτος 798 κατά το Γρηγοριανό ημερολόγιο
Θάνατοι
Κατηγορία:Έτη
Βουζύγιον
Πηγές
Κατηγορία:Τοπογραφία της αρχαίας Αθήνας Κατηγορία:Ακρόπολη Αθηνών
Γκορίλα Μονσούν
Ο Ρόμπερτ Τζέιμς "Τζίνο" Μαρέλα (Robert James "Bob"/"Gino" Marella, 4 Ιουνίου 1937 – 6 Οκτωβρίου 1999) ήταν Αμερικανός επαγγελματίας παλαιστής, σχολιαστής αγώνων, αλλά και παραγωγός επαγγελματικής πάλης, περισσότερο γνωστός με το ψευδώνυμο, Γκορίλα Μονσούν
Καριέρα
Είναι διάσημος ως ένας από τους καλύτερους παλαιστές στην βαριά κατηγορία κιλών της επαγγελματικής πάλης. Έχει εργαστεί ως σχολιαστής αγώνων για το WWE και ως παραγωγός παρασκηνίων, αλλά και ως μάνατζερ άλλων παλαιστών, καθώς επίσης και Πρόεδρος στο σενάριο για την εταιρεία στα τέλη της δεκαετίας του 1990.
Θέση του Γκορίλα
Στην επαγγελματική πάλη, η θέση πίσω από την ράμπα της εισόδου, σε κάθε αρένα που γινόταν κάποιο γεγονός της πάλης, ήταν το αγαπημένο μέρος για τον Μαρέλα, να κάθεται εκεί και σε όλη την διάρκεια της καριέρας του, για όλους τους ρόλους του, βρισκόταν εκεί. Για να τιμηθεί, το μέρος αυτό πήρε την ονομασία "Θέση του Γκορίλα".
Προσωπική ζωή
Ήταν παντρεμένος περισσότερο από 40 χρόνια με την γυναίκα του Μαουρέν. Μαζί απέκτησαν τέσσερα παιδιά. Το 1999, μετά από χρόνια "μάχη" με τον διαβήτη, τελικά πέθανε λόγω καρδιακής προσβολής. Ο ένας του γιος, ο Τζόι Μαρέλα, ήταν διαιτητής για το WWF, πέθανε το 1994 σε αυτοκινητιστικό δυστύχημα.
Εξωτερικοί σύνδεσμοι
Κατηγορία:Επαγγελματίες Παλαιστές
Εύδης Δ΄ της Βουργουνδίας
thumb|right|250px|Η σφραγίδα του Εύδη Δ΄ της Βουργουνδίας Ο Εύδης Δ΄ της Βουργουνδίας (Eudes IV de Bourgogne, 1295 - 3 Απριλίου 1349) μέλος του Οίκου της Βουργουνδίας ήταν Δούκας της Βουργουνδίας (1315 - 1349), Κόμης της Βουργουνδίας και Κόμης του Αρτουά (1330 - 1347) χάρη στα δικαιώματα της συζύγου του Ιωάννας. Ο Εύδης Δ΄ της Βουργουνδίας ήταν δεύτερος γιος του Ροβέρτου Β΄ της Βουργουνδίας και της Αγνής της Γαλλίας. Διαδέχθηκε τον μεγαλύτερο αδελφό του Ούγο Ε΄ της Βουργουνδίας που πέθανε πρόωρα χωρίς απογόνους. Υπεράσπισε τα δικαιώματα της ανιψιάς του Ιωάννας της Ναβάρας μετά το θάνατο του Λουδοβίκου Ι' (1316) από τον άλλο θείο της Φίλιππο τον Ψηλό. Αργότερα συμμάχησε με τον Φίλιππο τον Ψηλό όταν έγινε βασιλιάς της Γαλλίας (1318) και παντρεύτηκε τη μεγαλύτερη κόρη του Ιωάννα Γ΄ της Βουργουνδίας.
Κληρονόμος του Αρτουά
Με τον θάνατο του αδελφού του Λουδοβίκου της Βουργουνδίας κληρονόμησε τα δικαιώματα του στο βασίλειο της Θεσσαλονίκης (1316). Ο Εύδης διαμαρτυρήθηκε στον πάπα για τον σφετερισμό των δικαιωμάτων του στη Θεσσαλονίκη απο το πριγκιπάτο της Αχαΐας που διοικείτο από τον Φίλιππο του Τάραντα των Ανδεγαυών (1320) αλλά τα πούλησε τελικά στον Λουδοβίκο Α΄ του Μπουρμπόν κόμη του Κλερμόν του Μποβενσί. Ο Εύδης Δ΄ κληρονόμησε από τη μητέρα του την κομητεία του Αρτουά και την κομητεία της Βουργουνδίας (1330). Τα κληρονομικά του δικαιώματα στο Αρτουά αμφισβητήθηκαν από τον Ροβέρτο Γ΄ του Αρτουά που ήταν στενός φίλος και σύμβουλος του Φίλιππος ΣΤ΄ της Γαλλίας, η διαμάχη έληξε τελικά τον Δεκέμβριο του 1330 όταν αποδείχτηκε ότι τα έγγραφα που χρησιμοποίησε ο Ροβέρτος ήταν πλαστά.
Ισχυρός σύμμαχος του Γάλλου βασιλιά
Υποστήριξε με πάθος τον γαμπρό του Φίλιππο Βαλουά, όταν έγινε βασιλιάς της Γαλλίας ως Φίλιππος ΣΤ΄ ο Εύδης έγινε από τους στενότερους συμβούλους του, πολέμησε στο πλευρό του σε πολλές μάχες στις Κάτω Χώρες, τη Βρετάνη και την Ακουιτανία και τραυματίστηκε από τους Φλαμανδούς στη μάχη του Κασσέλ (1328). Ο Ροβέρτος του Αρτουά εξοργισμένος από τη στάση του βασιλιά Φιλίππου στράφηκε εναντίον του, κατέφυγε στον Εδουάρδο Γ΄ της Αγγλίας και τον προκάλεσε να ξεκινήσει πόλεμο εναντίον της Γαλλίας για να διεκδικήσει τον θρόνο λόγω των δικαιωμάτων της μητέρας του, αυτό ήταν η αφορμή για την έναρξη του Εκατονταετούς Πολέμου. Το 1340 ο Εύδης πολέμησε στο Αινώ, κατέλαβε την πόλη του Αντουάγκ και υπερασπίστηκε το Σαν Ομέρ σε μάχη εναντίον του Ροβέρτου Γ΄ του Αρτουά. Το καλοκαίρι του 1340 η Γαλλική αυγή έμαθε τα σχέδια για τη συμμαχία Άγγλων και Φλαμανδών με στόχο την επίθεση στο Σαν Ομέρ υπό την ηγεσία του Ροβέρτου του Αρτουά. Ο Εύδης εισήλθε στην πόλη στις 15 Ιουλίου με χιλιάδες άνδρες ξεκινώντας τις προετοιμασίες για την άμυνα της πόλης από τον Ροβέρτο, η αργοπορία του Αγγλικού στρατού τον βοήθησαν να συγκεντρώσει περισσότερες ενισχύσεις με τον Ιωάννη Α΄, κόμη του Αρμανιάκ. Στις 26 Ιουλίου 1340 ο Ροβέρτος του Αρτουά επιτέθηκε στη φρουρά της Φλάνδρας αλλά αποκρούστηκε επιτυχώς απο τον Εύδη και τον Ιωάννη του Αρμανιάκ, ο Ροβέρτος αναγκάστηκε να οπισθοχωρήσει στη Φλάνδρα.
Έναρξη εχθροπραξιών με τους Άγγλους
Πήρε μέρος στον Πόλεμο της Βρετανικής Διαδοχής σαν οπαδός του Καρόλου του Μπλουά ο οποίος ήταν σύμβουλος του δελφίνου Ιωάννη, δούκα της Νορμανδίας κατά τη διάρκεια της εκστρατείας του στη Βρετάνη το φθινόπωρο του 1341. Το καλοκαίρι του 1344 συνόδευσε τον Ιωάννη και τον καγκελάριο της Γαλλίας Γουίλιαμ Φλότ στην Αβινιόν προκειμένου να κλείσουν ειρήνη με τους Άγγλους απεσταλμένους. Η συνάντηση υπονομεύτηκε από την Αγγλική αντιπροσωπεία του Ερρίκου του Λάνκαστερ ο οποίος ισχυρίστηκε ότι δεν γνωρίζει τίποτα για την αποστολή και δεν έχει οδηγίες. Κλήθηκε στην Γκιέν να αντιμετωπίσει τους Άγγλους (1346), την άνοιξη του ίδιου έτους η Γαλλική κυβέρνηση αποφάσισε να στείλει έναν ισχυρό στρατό στα νοτιοδυτικά, ο Εύδης ακολούθησε τον Ιωάννη με έναν σημαντικό αριθμό ευγενών από τον βορά όπως ο Ραούλ Β της Βριέννης, κόμης του Έ και Κοντόσταυλος της Γαλλίας. Αποφάσισαν να πολιορκήσουν την πόλη του Αγκιλιόν που βρισκόταν στη συμβολή ανάμεσα στον ποταμό Λο και τον Γαρούνα. Τον Αύγουστο του ίδιου χρόνου ο Ιωάννης ανακλήθηκε επειγόντως στη Νορμανδία ύστερα από την επίθεση του Εδουάρδου Γ της Αγγλίας, η εκστρατεία του 1346 κατέληξε τελικά σε ολοκληρωτική αποτυχία.
Τελευταία χρόνια
Τον Σεπτέμβριο του 1346 ενώ ο Εδουάρδος Γ΄ πολιορκούσε το Καλαί ο δούκας Εύδης ήρθε σε σύγκρουση με τον Γάλλο βασιλιά Φίλιππο ΣΤ΄ για την κομητεία του Αρτουά την οποία κυβερνούσε για λογαριασμό της συζύγου του, ο Φίλιππος απαιτούσε τη διοίκηση της κομητείας με τους δικούς του αξιωματούχους. Στις 19 Μαΐου 1342 ο Εύδης Δ΄ ήταν παρόν στη στέψη του νέου πάπα Κλήμη ΣΤ΄. Ο Εύδης ήταν προστάτης των γραμμάτων και των τεχνών, υποστήριξε πολλούς νέους καλλιτέχνες. Ο γιος του Φίλιππος πέθανε πρόωρα πριν από αυτόν και ο Εύδης όρισε διάδοχο του τον 4χρονο εγγονό του επίσης Φίλιππο. Ο Εύδης Δ΄ πέθανε στο Σενς από την επιδημία βουβωνικής πανώλης στις 3 Απριλίου 1349 ενώ κάποιες πηγές λένε ότι επέζησε μέχρι το 1350.
Οικογένεια
Με τη σύζυγο του Ιωάννα Γ΄ των Καπετιδών κόμισσα της Βουργουνδίας, κόρη του Φιλίππου Ε΄ της Γαλλίας, απέκτησε:
Πηγές
Κατηγορία:Πρίγκιπες της Αχαΐας Κατηγορία:Οίκος της Βουργουνδίας Κατηγορία:Δούκες της Βουργουνδίας Κατηγορία:Κόμητες του Αρτουά Κατηγορία:Κόμητες της Βουργουνδίας Κατηγορία:Βασιλείς της Θεσσαλονίκης
Μεσκλά Χανίων
Τα Μεσκλά είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Είναι κτισμένα σε υψόμετρο 200 μέτρων, στους βόρειους πρόποδες των Λευκών Ορέων, σε ένα πλάτωμα της κοιλάδας του ποταμού Κερίτη. Απέχει 21 χιλιόμετρα από τα Χανιά και 4 χιλιόμετρα από το χωριό Φουρνές.
Ιστορικά στοιχεία
Στην περιοχή του χωριού σώζονται κυκλώπεια τείχη και οικίες λαξευτές στους βράχους. Στη θέση Ελληνικό, νότια του χωριού, υπάρχουν ερείπια φρουρίου της κλασσικής εποχής και στη θέση Βυσαλόπορος τα ερείπια κλασικού οικισμού. Το όνομα της αρχαίας πόλης που βρισκόταν στη θέση του χωριού δεν είναι γνωστό. Οι περιηγητές Πάσλεϊ και Δέφνερ πιστεύουν ότι εκεί βρισκόταν η αρχαία Ριζηνία, αλλά στις αρχές του 20ού αιώνα τα ερείπια της Ριζηνίας ανακαλύφθηκαν στην Πατέλλα του Πρινιά. Ο Paul Faure θεωρεί ότι ήταν η αρχαία πόλη Κεραία, όπως δείχνει το όνομα του ποταμού Κερίτης που πηγάζει εκεί.
Το χωριό είναι γνωστό για το ρόλο που είχε στην Επανάσταση του Καντανολέου το 1527, όταν ήταν έδρα της καγκελαρίας των επαναστατών. Μετά την κατάπνιξη της επανάστασης και το θάνατο του Καντανολέου και των συντρόφων του, οι Ενετοί μοίρασαν τα ζώα και τα πράγματα των κατοίκων στους στρατιώτες, ενώ στα βουνά γύρω από τα Μεσκλά κρέμασαν 200 επαναστάτες. Μετά έκαψαν τα Μεσκλά, με αποτέλεσμα το χωριό να μην αναφέρεται στις ενετικές απογραφές του τέλους του 16ου και του 17ου αιώνα. Το χωριό κατοικήθηκε ξανά την περίοδο της Τουρκοκρατίας. Στην αιγυπτιακή απογραφή του 1834 είχε 82 χριστιανικές οικογένειες και 3 τουρκικές. Το χωριό καταστράφηκε άλλη μια φορά, κατά την επανάσταση του 1866, καθώς ήταν μαζί με τη Ζούρβα έδρα της επαναστατικής συνέλευσης υπό τον Ζυμβρακάκη.
Την 11η Ιανουαρίου του 1944, σημειώθηκε στα Μεσκλά συμπλοκή ανάμεσα σε αντάρτες του ΕΛΑΣ και στρατιώτες των γερμανικών δυνάμεων Κατοχής, που είχε ως αποτέλεσμα τον θάνατο 8 Γερμανών.
Απογραφές πληθυσμού
Πορεία πληθυσμού σύμφωνα με τις απογραφές:
Σημεία ενδιαφέροντος
thumb|250px|Η εκκλησία αφιερωμένη στην Σύλληψη της Θεοτόκου|αριστερά Στο χωριό βρίσκεται ο ναός της Μεταμόρφωσης του Σωτήρος, ο οποίος χρονολογείται τουλάχιστον από τον 14ο αιώνα. Ο ναός έχει μικρές διαστάσεις και είναι μια μονόχωρη καμαρόσκεπη εκκλησία στην οποία προστέθηκε σε μεταγενέστερη χρονολογία νάρθηκας.
Ο ναός στο εσωτερικό του σώζει βυζαντινές τοιχογραφίες, οι οποίες σύμφωνα με την κτητορική επιγραφή είναι έργο των Θεόδωρου Δανιήλ και του ανιψιού του Βενέρη του 1303 και ότι η χρηματοδότηση του έργου έγινε από τον μοναχό Λεόντιο Χωσάκη. Στον νάρθηκα υπάρχει χάραγμα με την χρονολογία 1349.
Ο ναός της Σύλληψης της Παναγίας είναι κτισμένος στη θέση παλαιότερου ναού και σώζονται ακόμη τα παλιά ψηφιδωτά. Ο ναός βρίσκεται μπροστά από νεότερο ναό.
Ο νερόμυλος του χωριού έχει χαρακτηριστεί ιστορικό διατηρητέο μνημείο.
Δείτε επίσης
Κοινότητα Μεσκλών
Παραπομπές
κατηγορία:Χωριά του νομού Χανίων Κατηγορία:Δήμος Πλατανιά
Έντι Μέρφι
Ο Έντουαρντ Ρέγκαν "Έντι" Μέρφι (Edward Regan "Eddie" Murphy, 3 Απριλίου 1961) είναι Αμερικανός stand up κωμικός (stand up κωμωδία είναι ένα στυλ κωμωδίας. Συνήθως ο κωμικός παρουσιάζεται στο κοινό και τους μιλάει κατευθείαν), ηθοποιός, συγγραφέας, τραγουδιστής, σκηνοθέτης και μουσικός.
Το box office παίρνει τις ταινίες του Μέρφι κάνοντας τον, τον δεύτερο πιο πλούσιο ηθοποιό στις Ηνωμένες Πολιτείες. Ήταν τακτικό μέλος του Saturday Night Live από το 1980 μέχρι το 1984 και δούλεψε ως stand-up κωμικός. Πήρε τη 10η θέση στη λίστα του Comedy Central των 100 Μεγαλύτερων Stand-up Κωμικών Όλων των Εποχών.
Έχει λάβει Βραβείο Golden Globe για τις παραστάσεις του στο 48 Ώρες, στις σειρές του Μπάτσου του Μπέβερλι Χιλς, Τόποι Εμπορευμάτων, και Δάσκαλος για Κλάματα. Το 2007, κέρδισε το Golden Globe για τον Καλύτερο Υποστηρικτικό Ηθοποιό και προτάθηκε για το Βραβείο Όσκαρ για τον Καλύτερο Υποστηρικτικό Ηθοποιό για την απεικόνιση του τραγουδιστή της soul Τζέιμς "Θάντερ" Έρλι στο Dreamgirls.
Η δουλειά του Έντι Μέρφι ως ηθοποιού φωνής περιλαμβάνει τον Θάργκουντ Σταμπς στο The PJs, τον Γάιδαρο στις σειρές του Σρεκ και τον δράκο Μούσου στην Μούλαν της Ντίσνεϊ. Σε μερικές από τις ταινίες του, έπαιξε πολλαπλούς ρόλους μαζί με τον δικό του κύριο χαρακτήρα, που προορίζεται ως φόρος τιμής σε ένα από τα είδωλά του τον Πίτερ Σέλερς, που έπαιξε πολλαπλούς ρόλους στο Δρ. Strangelove και οπουδήποτε αλλού. Ο Μέρφι έχει παίξει πολλαπλούς ρόλους στο Καταφθάνοντας στην Αμερική, στο Βαμπίρ του Ουές Κρέιβεν στο Μπρούκλιν, τις ταινίες του Δάσκαλος για Κλάματα (όπου έπαιξε το ρόλο του τίτλου σε δύο ενσαρκώσεις, μαζί με τον πατέρα, τον αδερφό, τη μητέρα, και τη γιαγιά), στο Νόρμπιτ και το Γνωρίστε τον Ντέιβ.
Πρώτα χρόνια
Ο Μέρφι μεγάλωσε στο Μπρούκλιν στην γειτονιά του Μπούσγουικ. Η μητέρα του Λίλιαν, ήταν τηλεφωνήτρια, και ο πατέρας του ο Τσάρλς Έντουαρντ Μέρφι, ήταν αστυνομικός διέλευσης και ερασιτέχνης ηθοποιός και κωμικός. Ο πατέρας του πέθανε όταν ήταν μικρός. Όταν η ανύπαντρη μητέρα του Μέρφι αρρώστησε, ο οκτάχρονος Έντι Μέρφι και ο μεγαλύτερος αδερφός του έζησαν σε θετή οικογένεια για ένα χρόνο. Σε συνεντεύξεις ο ηθοποιός και κωμικός έλεγε πως τα χρόνια του στην θετή οικογένεια τον επηρέαζαν στο να αναπτύξει την αίσθηση του χιούμορ. Αργότερα ο Μέρφι και ο μεγαλύτερος αδερφός του ο Τσάρλι μεγάλωσαν στο Ρούσβελτ, στην Νέα Υόρκη από την μητέρα του και τον θετό πατέρα του τον Βέρνον Λιντς, που ήταν επιστάτης σε εργοστάσιο παγωτού. Γύρω στην ηλικία των 15 ο Μέρφι έγραφε και παρουσίαζε τις δικές του ρουτίνες, οι οποίες ήταν πολύ επηρεασμένες από τον Μπιλ Κόσμπι και τον Ρίτσαρντ Πράιορ.
Stand-up κωμωδία
Ο Μέρφι παρουσίασε stand-up στο ίδιο Bay Area Comedy Club στον ρόλο του Ρόμπιν Ουίλιαμς και του Γούπι Γκόλντμπεργκ. Η πρόωρη κωμωδία του χαρακτηρίστηκε από μια διαφορετική ομάδα ανθρώπων που περιλάμβανε συχνούς, και σχεδιαστές σατιρικών σκίτσων (συμπεριλαμβανομένου τους WASPs, τους Αφροαμερικανούς, τους Ιταλοαμερικανούς, τους υπέρβαρους και γκέι ανθρώπους). Αυτό το επίμαχο περιεχόμενο ήταν παρόμοιο με αυτό του Ρίτσαρντ Πράιορ, τον οποίο ο Μέρφι είχε πιστώσει ως την έμπνευσή του για να ενταχθεί στην κωμωδία. Ωστόσο στην αυτοβιογραφία του με τίτλο Καταδιώξεις του Πράιορ, ο Πράιορ έγραψε πως έβρισκε την κωμωδία του Μέρφι κατά καιρούς υπερβολικά ευαίσθητη. Ο Μέρφι αργότερα απολογήθηκε για τα αστεία του για τους γκέι ανθρώπους και τους φορείς HIV. Τα stand-up σόου το Έξαλλος και το Πρώτος έχουν ηχογραφηθεί και κυκλοφόρησαν.
Καριέρα ηθοποιίας τη δεκαετία του 1980
Ο Μέρφι αρχικά ξεκίνησε ως τακτικός ηθοποιός στο Saturday Night Live, και πιστώθηκε με βοήθεια έτσι ώστε να αναζωογονήσουν τις σειρές κατά τη διάρκεια της πρώτης αληθινής του ύφεσης στις αρχές του 1980. Μερικοί από τους αξιοσημείωτους χαρακτήρες του συμπεριλάμβαναν μια καλλιεργημένη έκδοση του χαρακτήρα των Μικρών Κατεργάρηδων τον Μπάκγουιτ, το εξαθλιωμένο αλλά το αξιοκαταφρόνητο σόου για παιδιά το οποίο φιλοξενούσε ο Κος Ρόμπινσον (μια κοροϊδία του Φρέντ Ρότζερς, που την έβρισκε διασκεδαστική), ο Γκάμπι, μια σκληρά κυνική έκδοση των κινούμενων χαρακτήρων. Καθώς ο Μέρφι ανέλαβε τον τελευταίο χαρακτήρα, γεννήθηκαν ένα από τα πολλά σλόγκαν της SNL, το "Είμαι ο Γκάμπι γαμώτο!" Παρ´όλο που ο Μπάκγουιτ ήταν ο πιο δημοφιλής του χαρακτήρας, ο Μέρφι ζήτησε να πάρει σύνταξη επειδή ο ηθοποιός κούραζε το κοινό λέγοντας του "Κάνε Μπάκγουιτ! Κάνε Μπάκγουιτ!". Ο χαρακτήρας δολοφονήθηκε στην κάμερα μπροστά σε 30 Rockefeller Plaza.
To 1984, ο Μέρφι εμφανίστηκε στο Καλύτερη Άμυνα, συμπρωταγωνιστώντας με τον Ντάντλεϊ Μουρ. Ο Μέρφι, που πιστώθηκε ως "Στρατηγικός Καλεσμένος", προστέθηκε στην ταινία μετά από την ολοκλήρωση μιας αρχικής έκδοσης αλλά δοκιμάστηκε φτωχά με το κοινό. Το Καλύτερη Άμυνα ήταν μια κύρια οικονομική και κρίσιμη απογοήτευση. Όταν φιλοξένησε το SNL, ο Μέρφι εντάχθηκε στην χορωδία αυτών που έσπασαν την Καλύτερη Άμυνα, αποκαλόντας την "η χειρότερη ταινία στην ιστορία των πάντων". Οι Εμπορικοί Τόποι του Μέρφι και του συμπρωταγωνιστή Νταν Άικροιντ είχε αρχικά γράψει τον χαρακτήρα της ταινίας τον Ουίνστον Ζέντεμορ στο Ghostbusters και συγκεκριμένα για τον Μέρφι, αλλά δεν ήταν ικανός να δεσμευθεί με το χρόνο εξαιτίας του χρονοδιαγράμματος λήψης του Μπάτσου του Μπέβερλι Χιλς. Το μέρος πήγε τελικά στον Έρνι Χάντσον. Ο Μέρφι προσφέρθηκε σε ένα μέρος της ταινίας Star Trek IV: Το Ταξίδι για το Σπίτι το 1986, έναν ρόλο που, αφού είχε βαριά ξαναγραφτεί από από την ανακούφιση των κόμικ στο ερωτικό ενδιαφέρον, τελικά πήγε στο μελλοντική 7η Heaven star την Κάθριν Χικς. Από αυτή την πλευρά το συμβόλαιο αποκλειστικότητας του Μέρφι με την Paramount Pictures συναγωνίστηκε με το Star Trek ως το πιο επικερδές προνόμιο της Paramount.
Το 1986 ο Μέρφι πρωταγωνίστησε στην υπερφυσική κωμωδία Το Χρυσό Παιδί. Το Χρυσό Παιδί σκοπευόταν αρχικά να είναι μια σοβαρή περιπέτεια με πρωταγωνιστή τον Μελ Γκίμπσον. Αφού ο Γκίμπσον απέρριψε το ρόλο, η εργασία προσφέρθηκε στον Μέρφι όπως ήταν ξαναγραμμένο σαν μια εν μέρει κωμωδία. Παρ'όλο που Το Χρυσό Παιδί (που χαρακτήριζει τη ρουτίνα του Μέρφι "Θέλω το μαχαίρι!") απέδωσε καλά στο box office, η ταινία δεν ήταν τόσο κριτικά αναγνωρισμένη όσο το 48 Ώρες, το Εμπορικοί Τόποι και ο Μπάτσος του Μπέβερλι Χιλς. Το Χρυσό Παιδί θεωρήθηκε μια αλλαγή του ρυθμού για τον Μέρφι λόγω του υπερφυσικού σκηνικού σε αντίθεση με τα πιο "street smart" σκηνικά των προηγούμενων προσπαθειών του Μέρφι. Ένα χρόνο αργότερα, ο Μέρφι υποδύθηκε το ρόλο του Άξελ Φόλεϊ στο σκηνοθετημένο από τον Τόνι Σκοτ, Ο Μπάτσος του Μπέβερλι Χιλς ΙΙ. Ήταν μια επιτυχία στο box office, αποφέροντας πάνω από 150 εκατομμύρια δολάρια. Οι παραγωγοί πληροφοριακά ήθελαν να αλλάξουν το προνόμιο του Μπάτσου του Μπέβερλι Χιλς σε εβδομαδιαίες τηλεοπτικές σειρές. Ο Μέρφι απέκλεισε την τηλεοπτική προσφορά, αλλά ήταν πρόθυμος να κάνει την συνέχεια της ταινίας.
Ο Μέρφι ήταν ένας από τους ηθοποιούς της τελευταίας ταινίας που υπέγραψαν ένα αποκλειστικό συμβόλαιο με ένα στούντιο. Σε αυτή την περίπτωση ήταν η Paramount Pictures, που κυκλοφόρησε όλες τις προηγούμενες ταινίες του. Οι ταινίες του Μέρφι έχουν αποφέρει περισσότερα από 600 εκατομμύρια δολάρια για την Paramount Pictures.
Σταδιοδρομία ως τραγουδιστής
Ο Μέρφι είναι επίσης τραγουδιστής και μουσικός, και παρείχε πρόσφατα φωνητικό υπόβαθρο σε τραγούδια που κυκλοφόρησαν από τους The Bus Boys, των οποίων το τραγούδι "Τα Αγόρια Είναι Πίσω στην Πόλη" προστέθηκε στις 48 Ώρες και στην ειδική κωμωδία του Μέρφι με τίτλο Ο Έξαλλος Έντι Μερφι. Σαν καλλιτέχνης σόλο, ο Μέρφι είχε δύο επιτυχίες single, το "Party All the Time" (με παραγωγό τον Ρικ Τζέιμς) και "Put Your Mouth On Me" στα μέσα της δεκαετίας του 1980 (αν και στην πραγματικότητα άρχισε να τραγουδάει νωρίτερα στην καριέρα του, με τα τραγούδια "Ο Μπούγκι στον Πισινό σου" και "Αρκετά είναι Αρκετά". Το τελευταίο έγινε παρωδία στο τραγούδι της Μπάρμπαρα Στράισαντ και της Ντόνα Σάμμερ το 1979, με τίτλο "Όχι Άλλα Δάκρυα" (Αρκετά είναι Αρκετά)". Και οι δύο τους εμφανίζονται στο κωμικό άλμπουμ με τίτλο Έντι Μέρφι.) Το "Πάρτι Όλη Μέρα" προστέθηκε στο ντεμπούτο του Μέρφι το 1985 στο άλμπουμ Πως Μπορεί να Ήταν, που περιλάμβανε μια μικρή παρακολούθηση της επιτυχίας R&B στο τραγούδι του τίτλου, ένα ντουέτο με τον τραγουδιστή Κρύσταλ Μπλέικ. Το τραγούδι γράφτηκε από τον Ράστι Χάμιλτον και είχε παραγωγό τον ξάδερφο του Στίβι Γουόντερ τον Ακίλ Φάντζ μετά από μια σύντομη πτώση και με το στοίχημα με τον Ρικ Τζέιμς. Το 2004, το VH-1 και το Blender έκλεξαν το "Πάρτι Όλη Μέρα" νούμερο επτά ανάμεσα στα "50 Χειρότερα Τραγούδια Όλων των Εποχών." Ο Σάραμ χρησιμοποίησε ένα δείγμα του τραγουδιού για την επιτυχία #8 των Ηνωμένων Πολτειών με τίτλο PATT (Party All The Time)" το 2006.
Ο Μέρφι ηχογράφησε το άλμπουμ Η Αγάπη Είναι Εντάξει στις αρχές του 1990. Παρουσιάστηκε σε ένα μουσικό βίντεο του single "Whatzupwitu", που χαρακτηρίζει τον Μάικλ Τζάκσον. Ηχογράφησε ένα ντουέτο με την Σάμπα Ρανκς με τίτλο "Ήμουν Βασιλιάς". Το 1992 εμφανίστηκε στο "Θυμήσου το Χρόνο" του Μάικλ Τζάκσον μαζί με τον Μάτζικ Τζόνσον και τον Ιμάν.
Αν και δεν πιστώθηκε ο Μέρφι παρείχε φωνητική δουλειά στο κωμικό single του συναδέλφου του καστ του SNL τον Τζο Πίσκοπο με τίτλο "The Honeymooners Rap." Ο Πίσκοπο υποδύθηκε τον Τζάκι Γκλίσον στο single, ενώ ο Μέρφι παρείχε μια μίμηση του Αρτ Κάρνι.
Στο Καταφθάνοντας στην Αμερική μιμήθηκε τον Τζάκι Γουίλσον όταν τραγούδησε "Να Είσαι Ερωτευμένος", αλλά επειδή οχαρακτήρας έπαιζε σε μια παχιά προφορά, έπρεπε να το τραγουδήσει στον χαρακτήρα. Στα επόμενα χρόνια, ο Μέρφι παρουσίασε πολλά τραγούδια στο προνόμιο του Σρεκ. Στην πρώτη ταινία παρουσίασε το "Είμαι Πιστός" στην τελευταία σκηνή της ταινίας. Στο Σρεκ 2 παρουσίασε το Livin' La Vida Loca" του Ρίκι Μάρτιν μαζί με το συμπρωταγωνιστή Αντόνιο Μπαντέρας.
Ο αγαπημένος τραγουδιστής όλων των εποχών του Μέρφι είναι ο Έλβις Πρίσλεϊ
Καριέρα στις αρχές της δεκαετίας του 1990
Από το 1989 και μέσα από τις αρχές του 1990, τα αποτελέσματα του box office και οι κριτικές για τις ταινίες του Μέρφι ήταν δυνατές, αλλά τα αποτελέσματα του 1992 έπεσαν, χτυπώντας έναν χαμηλό πόντο με το κριτικά φιλτραρισμένο Ο Μπάτσος του Μπέβερλι Χιλς ΙΙΙ (1994), μια ταινία που ο Μέρφι θα κατήγγειλε κατά τη διάρκεια μιας εμφάνισης στο Inside the Actors Studio, αν και βρήκε επιτυχία στο box office με το Μπούμερανγκ και το Άλλες 48 Ώρες. Ο Χάρλεμ Νάιτς χαρακτήρισε τον Μέρφι, ο οποίος ήταν πριν γνωστός ως παρουσιαστής, σκηνοθέτης, παραγωγός, σταρ, και συν-συγγραφέας, μαζί με τον αδερφό του τον Τσάρλι Μέρφι, όπως επίσης και υποστηρικτικούς ρόλους για τα κωμικά είδωλα του Μέρφι όπως ο Ρεντ Φοξ και ο Ρίτσαρντ Πράιορ.
Αν και ο Μέρφι διασκέδασε τις εμπορικές επιτυχίες από το Saturday Night Live, δεν παρευρέθηκε ποτέ σε επανενώσεις του καστ ή σε ειδικές επετείους, ούτε συμμετείχε στα γυρίσματα του Ζωντανά Από τη Νέα Υόρκη: Μια Χωρίς Λογοκρισία Ιστορία στο αναδρομικό βιβλίο του Saturday Night Live από τον Τομ Σέιλς και τον Τζέιμς Άντριου Μίλερ (2002).
Επιστροφή και αλλαγή εικόνας
Τα αποτελέσματα του box office του Μέρφι άρχισαν να αποκαλύπτονται το 1996, αρχίζοντας με το Δάσκαλος για Κλάματα. Ακολούθησε με σειρές από πολύ πετυχημένες οικογενειακές ταινίες όπως το Μούλαν, Δρ Ντόλιτλ και τη συνέχεια του, οι σειρές του Σρεκ, Μπαμπάδες Νταντάδες, και το Στοιχειωμένο Αρχοντικό, μαζί με το Δάσκαλος για Κλάματα ΙΙ: Οι Κλαμπς. Ωστόσο οι περισσότερες ταινίες του σήμαιναν για τα πιο ενήλικα κοινά που εκτέλεσαν μέτρια. Μέτρο, Εγω ο Κατάσκοπος και Showtime και όλα έτειναν να αποφέρουν κάτω από 40 εκατομμύρια δολάρια στην εγχώρια αγορά, το Άγιος Άντρας απέδωσε φτωχά, αποφέροντας κάτω από 13 εκατομμύρια δολάρια, και Οι Περιπέτειες του Πλούτο Νας είναι στο αρχείο ως μια από τις μεγαλύτερες ηττημένες σε χρήματα θεατρικές παραστάσεις όλων των εποχών, αποφέροντας μόνο 7 εκατομμύρια δολάρια παγκοσμίως σε ένα καταγεγραμμένο προϋπολογισμό των 110 δολαρίων. Μια αξιοσημείωτη απαλλαγή σε αυτή σε αυτή την παράσταση της φτωχά απολαβής από ταινίες με ενήλικα θέματα ήταν η κωμωδία του Φράνκ Οζ με τίτλο Bowfinger, όπου επίσης πρωταγωνιστεί ο Στιβ Μάρτιν. Η ταινία συγκέντρωσε γενικά θετικές κριτικές, και απέφερε 98 εκατομμύρια δολάρια στο box office.
To 2006 πρωταγωνίστησε στην έκδοση κινηματογραφικής ταινίας του μιούζικαλ του Μπρόντγουεϊ με τίτλο Dreamgirls ως τραγουδιστή του σουλ τον Τζέιμς "Θάντερ" Έρλι. Ο Μέρφι κέρδισε Golden Globe για τον Καλύτερο Υποστηρικτικό Ηθοποιό, όπως επίσης και Βραβείο Σωματείου Ηθοποιών και ένα Βραβείο Μετάδοσης Ταινίας από τον Σύλλογο Κριτών σε αυτή την κατηγορία. Αρκετές κριτικές για την ταινία τόνισαν την απόδοση του Μέρφι ενώ λάμβανε κάποια Βραβεία Όσκαρ πριν την κυκλοφορία. Ο Μέρφι βραβεύτηκε με Βραβείο Όσκαρ για τον Καλύτερο Υποστηρικτικό Ηθοποιό στις 23 Ιανουαρίου 2007, αλλά έχασε τον Άλαν Άρκιν για την απόδοση του στο Little Miss Sunshine. Το Dreamgirls ήταν η πρώτη ταινία που διανεμήθηκε από την Paramount Pictures που πρωταγωνίστησε ο Μέρφι (ο οποίος ήταν μια φορά σε ένα αποκλειστικό συμβόλαιο με το στούντιο) από το Βαμπίρ στο Μπρούκλιν το 1995.
Το 2007, ο Μέρφι κλήθηκε να ενταχθεί στην Ακαδημία Κινηματογραφικών Τεχνών και Επιστημών. Ως αποτέλεσμα της απόκτησης της Dreamworks S.K.G. από τον Βιακόμ, ήταν η διανομή της Paramount των άλλων ταινιών του 2007: Νόρμπιτ και Σρεκ ο Τρίτος. Πρωταγωνίστησε το 2008 στην ταινία Γνωρίστε τον Ντέιβ και το 2009 στην ταινία Φαντάσου Το για την Paramount Pictures.
Ο Μέρφι συμπρωταγωνίστησε στη Ληστεία Πύργου, σκηνοθετημένη από τον Μπρετ Ράτνερ. Ο Μέρφι έπαιξε έναν κλέφτη που εντάσσεται σε μια ομάδα εργατικών ανδρών οι οποίοι συνειδητοποιούν πως έχουν πέσει θύματα του σχεδίου Ponzi ενός πλούσιου επιχειρηματία, και συνωμοτούν για να ληστέψουν την πολυώροφη κατοικία του. Ο Μπέν Στίλερ, ο Μάθιου Μπρόντερικ και ο Κέιζι Άφλεκ πρωταγωνίστησαν επίσης στην ταινία, που κυκλοφόρησε στις 4 Νοεμβρίου 2011.
Αναφέρθηκε στα τέλη του 2011 πως ο Μέρφι θα φιλοξενούσε την 84η Βράβευση των Βραβείων Όσκαρ το 2012. Ωστόσο έπεσε έξω από τα καθήκοντά του στις 9 Νοεμβρίου 2011, στον απόηχο του σκανδάλου του Μπρέτ Ράτνερ.
Οικογένεια
Ο Μέρφι ξεκίνησε μια μακροχρόνια ρομαντική σχέση με την Νικόλ Μίτσελ (γεννηθείσα 5 Ιανουαρίου 1968) μετά από την γνωριμία της το 1988 στο σόου NAACP Image Awards. Έζησαν μαζί για σχεδόν δύο χρόνια πριν παντρευτούν στο Grand Balroom του Plaza Hotel στη Νέα Υόρκη στις 18 Μαρτίου 1993. Ο Μέρφι και η Μίτσελ έκαναν 5 παιδιά μαζί: την Μπράια Λ. Μέρφι (γεννηθείσα 18 Νοεμβρίου 1989), Μάιλς Μίτσελ (γεννηθείς 7 Νοεμβρίου 1992), Σέιν Όντρα (γεννηθείς 10 Οκτωβρίου 1994), Ζολα Άιβι (γεννηθείσα 24 Δεκεμβρίου 1999) και την Μπέλα Ζάρα (γεννηθείς 29 Ιανουαρίου 2002). Τον Αύγουστο του 2005, η Μίτσελ αρχειοθέτησε το διαζύγιο, αναφέροντας "ασυμβίβαστες διαφορές". Το διαζύγιο τέλειωσε στις 17 Απριλίου 2006.
Επίσης είχε ένα παιδί από την Ταμάρα Χούντ: τον γιό του Κρίστιαν Μέρφι (γεννηθείς 29 Νοεμβρίου 1990), και ένα άλλο παιδί από την Πόλετ ΜακΝίλι: τον γιό του Έρικ Μέρφι (γεννηθείς 10 Ιουλίου 1989).
Ακολουθώντας το διαζύγιο από την Μίτσελ, το 2006, ο Μέρφι άρχισε να φλερτάρει την πρώην Spice Girl την Μέλανι Μπράουν, που έγινε έγκυος και τόνισε πως το παιδί ήταν του Μέρφι. Όταν ερωτήθηκε για την εγκυμοσύνη το Δεκέμβριο του 2006 από το RTL Boulevard, ο Μέρφι είπε στον Ολλανδό δημοσιογράφο Μάθτζις Κλέιν, "Δεν ξέρω ποιανού παιδί είναι μέχρι να έρθει και να κάνει τεστ αίματος. Δεν θα έπρεπε να υποθέτετε, κύριε". Ο Μπράουν έδωσε ζωή σε ένα κορίτσι, την Άντζελ Άιρις Μέρφι Μπράουν, στα 46α γενέθλια του Μέρφι, στις 3 Απριλίου 2007. Στις 22 Ιουνίου 2007, οι εκπρόσωποι του Μπράουν ανακοίνωσαν στο People πως ένα τεστ DNA είχε επιβεβαιώσει πως ο πατέρας ήταν ο Μέρφι. Ο Μπράουν τόνισε σε μια συνέντευξη πως δεν αναζήτησε σχέση με την Άντζελ.
Νομικά Προβλήματα
Σύμφωνα με τον παιδικό φίλο του Μέρφι τον Χάρις Χέιθ στο βιβλίο του, Μεγαλώνοντας Γελώντας με τον Έντι, πολύ πριν ο Μέρφι γράψει κάτι για το Καταφθάνοντας στην Αμερική, ο Αρτ Μπάτσγουολντ πλησίασε την Paramount Pictures με την ιδέα για μια παρόμοια ταινία. Το υλικό του απορρίφθηκε, αλλά οι πληροφορίες διατηρήθηκαν από την Paramount. Η ιδέα του Μπάτσγουολντ τους άρεσε αλλά δεν έκρινε σκόπιμο να τον πληρώσει και το κράτησε για αργότερα. Κάποια χρόνια αργότερα, η Paramount παρουσίασε την ιδέα του Καταφθάνοντας στην Αμερική στον Έντι και του έδωσε το συμβόλαιο. Ο Μέρφι έγραψε το σενάριο που ήρθε στο φως ακριβώς όπως παρουσιάστηκε στην ασημένια οθόνη. Το 1988, ο Μπάτσγουολντ μήνυσε τον Μέρφι και την Paramount Pitcutres, αλλά ο Μέρφι δεν βρέθηκε υπεύθυνος επειδή η Paramount έλαβε το υλικό
Φιλανθρωπία
Ο Μέρφι δώρισε χρήματα στο Ίδρυμα AIDS, και σε ιδρύματα καρκινικά, εκπαιδευτικά, δημιουργικών τεχνών, υποστηρικτικά στις οικογένειες/γονείς, ενεργειακά και για άστεγους. Δώρισε στο Κένρο του Μαρτίνου Λουθήρου Τζ., σε ποικίλα καρκινικά ιδρύματα και 100.000 δολάρια στο απεργιακό ταμείο του Σωματείου Ηθοποιών.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Βραβευμένοι με BAFTA Κατηγορία:Βραβευμένοι με Γκράμι Κατηγορία:Αμερικανοί κωμικοί σκετς Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί κωμικοί
Κάτω Πλατανόβρυση Αχαΐας
right|thumb|260px|Εκκλησία της [[Βυζαντινή Αυτοκρατορία|βυζαντινής περιόδου, αφιερωμένη στην Θεοτόκο κοντά στον οικισμό της Κάτω Πλατανόβρυσης.]] Η Κάτω Πλατανόβρυση είναι μικρός οικισμός και ανήκει στην Κοινότητα Πλατανόβρυσης του Δήμου Ερυμάνθου στο Νομό Αχαΐας.
Βρίσκεται σε υψόμετρο 280 μέτρων περίπου και απέχει οδικώς από την Πάτρα 15 χλμ. περίπου.
Ιστορία
Είναι σχετικά καινούριος οικισμός. Οι κάτοικοί του εγκαταστάθηκαν εκεί προερχόμενοι από την γειτονική Πλατανόβρυση Αχαΐας. Αναγνωρίστηκε ως οικισμός στις 17/03/1991 και έκτοτε αποτελεί τμήμα της Κοινότητας Πλατανόβρυσης σε όλες τις διοικητικές μεταβολές.
796
Η τρέχουσα σελίδα αφορά το έτος 796 κατά το Γρηγοριανό ημερολόγιο
Κάτω Πλατανόβρυση Αχαΐας
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Φαρρών Κατηγορία:Δήμος Ερυμάνθου
796
Θάνατοι
Κατηγορία:Έτη
Δημάδης
Βιογραφία
Αυτά κατά τον Διόδωρο. Ο Πλούταρχος τα λέει κάπως διαφορετικά: Μετά την μάχη της Χαιρωνείας οι Αθηναίοι εμπιστεύθηκαν την τύχη της πόλης στον Φωκίωνα. Αυτός ήταν μεν φιλομακεδόνας και ήθελε την συνδιαλλαγή με τον Φίλιππο, κρατούσε όμως επιφυλακτική στάση περιμένοντας τις εξελίξεις. Τότε ο Δημάδης πρότεινε να μετάσχει η πόλη στην γενική ρύθμιση των πραγμάτων στο πανελλήνιο συνέδριο. Ο Φωκίων εναντιώθηκε γιατί δεν ήξερε ακόμη τί απαιτήσεις είχε ο Φίλιππος, αλλά η γνώμη του Δημάδη υπερίσχυσε. Κι έτσι οι Αθηναίοι βρέθηκαν υποχρεωμένοι να δώσουν στον Φίλιππο πλοία και ιππείς. Και για πολλοστή φορά μετάνιωσαν για απόφασή τους, γιατί θα μπορούσαν να τα αποφύγουν αυτά αν ο Φωκίων ερχόταν σε ιδιαίτερη συμφωνία με τον Φίλιππο.
Το βέβαιο είναι ότι ο Δημάδης έγινε ένας εκ των ηγετών της φιλομακεδονικής παράταξης, παρουσιάζοντας εντυπωσιακή αντίθεση με τον έτερο εκ των ηγετών, τον στρατηγό Φωκίωνα, που ήταν το πρότυπο της αρετής. Ο Αντίπατρος δήλωσε αργότερα ότι από τους δύο φίλους που είχε στην Αθήνα, τον Φωκίωνα και τον Δημάδη, τον μεν ένα δεν μπορούσε να τον πείσει να δεχτεί χρήματα, τον δε άλλο όσα και να του έδινε δεν μπορούσε να τον χορτάσει.
Το 335 ο Δημάδης έσωσε τον Δημοσθένη και τους άλλους αντιμακεδόνες Αθηναίους ρήτορες μετά την ανελέητη καταστροφή της Θήβας από τον Αλέξανδρο. Πρότεινε ένα ψήφισμα, δήθεν για τιμωρία τους, και πήγε πρεσβευτής στον Αλέξανδρο, τον οποίο έπεισε να συγχωρήσει τα πάντα στους Αθηναίους. Αυτά βέβαια έναντι πέντε ταλάντων που πήρε από τον Δημοσθένη και τους άλλους.
Υπήρξε ολυμπιονίκης σε άγνωστο ιππικό αγώνισμα κατά τους 113ους (328 π.Χ.) ολυμπιακούς αγώνες της αρχαιότητας.
Δεινός δωρολήπτης ο Δημάδης, ήταν βέβαια ανάμεσα στους πάμπολλους Αθηναίους που δωροδόκησε ο Άρπαλος το 324. Είκοσι τάλαντα πήρε ο Δημοσθένης, έξι χιλιάδες στατήρες χρυσού ο Δημάδης.
Το 323 έφτασε στην Αθήνα η είδηση του θανάτου του Αλέξανδρου. Οι αντιμακεδόνες ρήτορες και στρατιωτικοί ξεσήκωναν τον λαό σε πόλεμο και ο Δημάδης προσπαθούσε να τον συγκρατήσει λέγοντας πως αν ήταν νεκρός ο Αλέξανδρος, θα είχε γεμίσει όλη η οικουμένη από την μυρωδιά του. Μάταια όμως.
Ακολούθησε ο Λαμιακός πόλεμος και οι Αθηναίοι ηττήθηκαν και πάλι. Ο δήμος στην απόγνωσή του στράφηκε στον Δημάδη, ζητώντας να πάει πρεσβευτής στον Αντίπατρο. Αλλά αυτός αρνήθηκε επικαλούμενος την νομιμότητα, μια και ήταν στερημένος από τα πολιτικά του δικαιώματα επειδή τρεις φορές (επτά κατά Πλούταρχον) είχε προτείνει παράνομα ψηφίσματα και δεν είχε πληρώσει τα βαριά πρόστιμα που του είχαν επιβληθεί. Αποκαταστάθηκε αμέσως και συμμετείχε στην πρεσβεία υπό τον Φωκίωνα. Και μόλις ο Δημάδης επέστρεψε στην Αθήνα, ο δήμος με πρότασή του καταδίκασε σε θάνατο τους, φυγάδες πλέον, αντιμακεδόνες ηγέτες. Ενδεχομένως ήταν κι αυτό ένα τέχνασμα για να τους σώσει όπως έγινε το 335 με τον Αλέξανδρο, αλλά η ανοχή των Μακεδόνων είχε εξαντληθεί. Οι αντιμακεδόνες καταδιώχθηκαν, ο Υπερείδης και τρεις άλλοι θανατώθηκαν με βασανιστήρια κι ο Δημοσθένης αυτοκτόνησε.
Με την επακόλουθη κατάργηση της δημοκρατίας και με μακεδονική φρουρά στην Μουνυχία, ο Δημάδης αποθρασύνθηκε εντελώς κι έκανε επίδειξη του παράνομα αποκτημένου πλούτου του. Παρ’ όλο που υπήρχε νόμος στην Αθήνα που απαγόρευε σε ξένους να είναι μέλη του χορού, αυτός έφερε στο θέατρο μόνο ξένους, εκατό τον αριθμό, και πλήρωσε το πρόστιμο -χίλιες δραχμές για τον καθένα. Κι όταν πάντρευε τον γιο του τού είπε: «Παιδί μου, όταν εγώ παντρεύτηκα την μητέρα σου, ούτε ο γείτονας το κατάλαβε. Αλλά στον γάμο σου βασιλιάδες κι άρχοντες θα συνεισφέρουν».
Ο μόνος που τον συγκρατούσε κάπως ήταν ο Φωκίων. Δεδομένου ότι ως ολιγαρχικοί ήταν, κατά τεκμήριον τουλάχιστον, θαυμαστές και οι δύο της σπαρτιατικής πολιτείας, ο Δημάδης του πρότεινε κάποτε να εισηγηθούν στον δήμο το λακωνικό πολίτευμα. Η απάντηση του Φωκίωνα ήταν: «Πολύ θα σου ταίριαζε να προτείνεις συσσίτια και να επαινείς τον Λυκούργο, με τα αρώματα που βρωμοκοπάς και με τέτοια [πολυτελή] χλαμύδα».
Το τέλος του ήταν οικτρό. Παρά το ότι οι δημοκρατικοί και οι ταραχοποιοί είχαν στερηθεί τα πολιτικά τους δικαιώματα και πάρα πολλοί απ’ αυτούς είχαν απομακρυνθεί από την Αθήνα, ο δήμος δυσφορούσε για την μακεδονική φρουρά στην Μουνυχία και ζητούσε από τον Φωκίωνα να μεσιτεύσει στον Αντίπατρο ώστε να την αποσύρει. Ο Φωκίων δεν ήθελε και τότε ανάλαβε την αποστολή ο Δημάδης. Πήγε με τον γιο του στην Μακεδονία και παρουσιάστηκε στον Αντίπατρο ζητώντας την ανάκληση της φρουράς και εκτρεπόμενος μάλιστα σε απειλές. Για κακή του τύχη είχαν πέσει στα χέρια του Αντίπατρου επιστολές του Δημάδη προς τον Περδίκκα στις οποίες τον παρακαλούσε να έρθει στην Μακεδονία και την υπόλοιπη Ελλάδα «που κρεμόταν από παλιά και σάπια κλωστή» εννοώντας τον Αντίπατρο. Ο Δημάδης και ο γιος του θανατώθηκαν χωρίς πολλές διατυπώσεις. Κι έτσι επαληθεύτηκε αυτό που του είχε πει κάποτε ο Δημοσθένης κι εκείνος δεν τον πίστεψε, ότι οι προδότες πρώτα τον εαυτό τους πουλάνε.
Ρητορική
Ως ρήτορας, ο Δημάδης ήταν αξεπέραστος αυτοσχεδιαστής («πολλάκις ἐκ προχείρου συνεῖπεν»). Ο Πλούταρχος γράφει ότι «όλοι ομολογούσαν ότι ο Δημάδης ήταν ένας ρήτορας με ανυπέρβλητα χαρίσματα και ότι η αυτοσχέδια ομιλία του, παρέσυρε τις καλά μελετημένες σκέψεις του Δημοσθένη». Ο δε Θεόφραστος είπε ότι ο Δημοσθένης ήταν «ἄξιος τῆς πόλεως» ο δε Δημάδης «ὑπὲρ τὴν πόλιν». Πολλές φορές πράγματι ο Δημάδης έπεισε τους Αθηναίους υπέρ των απόψεών του και εναντίον του Δημοσθένους.
Στον Δημάδη αποδίδονται 14 λόγοι και 40 αποφθέγματα, τα οποία ονόμαζαν «Δημάδεια». Στα «Δημάδεια» ανήκουν και ευφυολογήματα όπου ο Δημάδης χαρακτηρίζει τους εφήβους ως την «άνοιξη της πόλεως», την Αίγινα ως «λίμνη του Πειραιά», το τείχος ως «φόρεμα της πόλεως», τον σαλπιγκτή ως «κοινό πετεινό των Αθηναίων», κλπ.. Μεγάλα αποσπάσματα σώθηκαν από τους εξής λόγους του:
Ο Δημάδης έχει εκφραστικό ύφος, γεμάτο υπερβολές και τολμηρότατες αλληγορίες, πολλές από τις οποίες έχουν ποιητική αξία.
Πηγές νεώτερες
Δημαδης Δημαδης Δημαδης Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αθηναίοι ολυμπιονίκες Κατηγορία:Αρχαίοι ολυμπιονίκες (4ος αιώνας π.Χ.)
Μαρτοράνα
H Μαρτοράνα ή συν-μητρόπολη της Παναγίας του Ναυάρχου, ιταλ. concattedrle Santa Maria dell' Ammiraglio, είναι εκκλησία στο Παλέρμο της Ιταλίας. Είναι έδρα της ενορίας του Σαν Νικολό ντέι Γκρέτσι, μία συν-μητρόπολη με θέα στην πλατεία Μπελλίνι στο Παλέρμο της Σικελίας. Ο ναός υπάγεται στην Επαρχία της Πιάνα ντέλι Αλμπανέζι της Ιταλο-Αλβανικής Καθολικής Εκκλησίας, μίας επισκοπής που περιλαμβάνει τις αλβανικές κοινότητες της Σικελίας, που τελούν τη λειτουργία κατά το Βυζαντινό τυπικό στην αρχαία ελληνική γλώσσα.
Ο ναός χαρακτηρίζεται από ποικιλία ρυθμών, καθώς με το πέρασμα των αιώνων εμπλουτίστηκε με τον κάθε φορά ρυθμό στην τέχνη. Σήμερα είναι ένα προστατευόμενο, ιστορικό μνημείο.
Ιστορία
Το 1194-94 ιδρύθηκε μία μονή για βενεδικτίνες μοναχές, σε γειτονική ιδιοκτησία, από την Ελοΐζα Μαρτοράνα. Το 1433-34, όταν βασιλιάς ήταν ο Αλφόνσος Ε΄ της Αραγωνίας, η μονή απορρόφησε τον ναό, που από τότε είναι γνωστός ως Η Μαρτοράνα. Οι μοναχές έκαναν εκτεταμένες μετατροπές από τον 16ο ως τον 18ο αι. στη δομή και τον εσωτερικό διάκοσμο του ναού. Οι μοναχές της μονής ήταν περίφημες για το εύπλαστο μάρτσιπαν, που του έδιναν μορφές φρούτων. Αν και η μονή δεν υπάρχει πια, τα φρούτα της Μαρτοράνας είναι από τα πιο διάσημα εδέσματα του Παλέρμο.
Το 1935 ο Μπενίτο Μουσολίνι επέστρεψε τον ναό στον έλεγχο της "Χριστιανικής κοινότητας κατά το Βυζαντινό τυπικό" του Παλέρμο. Σήμερα χρησιμοποιείται από την Ιταλο-Ελληνική Καθολική Εκκλησία για να τελεί λειτουργίες και μοιράζεται το καθεστώς καθεδρικού με τον ναό του Αγ. Δημητρίου στην Πιάνα ντέλι Αλμπανέζι.
Αρχιτεκτονική
Το αρχικό κτήριο κτίστηκε στον ελληνικό τύπο του σταυροειδούς ναού εγγεγραμμένου σε τετράγωνο, ενός σταθερού μεσοβυζαντινού τύπου, που ήταν κοινός στη νότιο Ιταλία και τη Σικελία. Πρόκειται για μία παραλλαγή του, καθώς τα τρία ημιθόλια στα ανατολικά εφάπτονται άμεσα στο κύριο κτήριο και δεν χωρίζονται από εσοχές, όπως είναι το σύνηθες στους ναούς της εποχής αυτής στα Βαλκάνια και τη Μ. Ασία. Κατά τον πρώτο αιώνα της ύπαρξής του, το κτήριο επεκτάθηκε σε τρεις διακριτές φάσεις: πρώτα με την προσθήκη νάρθηκα για τη στέγαση των τάφων του Γεωργίου Αντιοχέως και της συμβίας του. Έπειτα με την προσθήκη προέκτασης στα δυτικά και τρίτο με το κτίσιμο κωδωνοστασίου στη μέση της δυτικής πλευράς. Το κωδωνοστάσιο -που είναι πλούσια διακοσμημένο με αψιδωτά παράθυρα σε τρεις ρυθμούς, χωρισμένα με κιονίσκους- είναι η κύρια είσοδος. Άλλες σημαντικές μετέπειτα μεταβολές είναι η προσθήκη μπαρόκ πρόσοψης, στη βόρεια πλευρά της προέκτασης, με θέα προς την πλατεία. Στα τέλη του 19ου αι. το κτήριο ανακαινίστηκε με σεβασμό την ιστορία του ναού: έγινε προσπάθεια να επιστρέψει το κτήριο στην αρχική του κατάσταση, ωστόσο πολλά στοιχεία μπαρόκ παρέμειναν.
Ορισμένα στοιχεία του ναού, όπως η εξωτερική του διακόσμηση, προδίδουν τις αραβικές αρχιτεκτονικές επιρροές στη Σικελία των Νορμανδών Ωτβίλ. Ένα διάζωμα με αφιερωματική επιγραφή περιτρέχει ψηλά τους εξωτερικούς τοίχους του κτηρίου. Αν και είναι στα ελληνικά, η αρχιτεκτονική μορφή της επιγραφής είναι ισλαμική της βόρειας Αφρικής. Οι διακοπτόμενες εσοχές των εξωτερικών τοίχων, προέρχονται όμοια από την ισλαμική αρχιτεκτονική. Στο εσωτερικό, μία σειρά ξύλινων δοκών στη βάση του τρούλου, φέρουν ζωγραφιστή επιγραφή από τη μεγάλη δοξολογία και τον επινείκιο ύμνο της λειτουργίας, στην αραβική γλώσσα. Ο ναός κατέχει ένα περίτεχνο ζεύγος ξυλόγλυπτων θυρών, που φέρουν την παράδοση των Φατιμιδών της βόρειας Αφρικής. Σήμερα οι θύρες είναι στη νότια πρόσοψη της προέκτασης του κτηρίου. Με τις αραβικές αυτές επιρροές, η Μαρτοράνα συγκρίνεται με το υβριδικό Παλατινό Παρεκκλήσιο του Παλέρμο, που περιέχει μείξη Βυζαντινών και ισλαμικών μορφών.
Εσωτερικό
Ο ναός είναι περίφημος για το θεαματικό εσωτερικό του, στο οποίο κυριαρχούν τα ψηφιδωτά του 12ου αι., εκτελεσμένα από Βυζαντινούς τεχνίτες. Αυτά παρουσιάζουν εικονογραφικές και μορφικές ομοιότητες με τα ψηφιδωτά της Καπέλα Παλατίνα, του καθεδρικού του Μονρεάλε και του καθεδρικού της Τσεφαλού, αν και πιθανόν δημιουργήθηκαν από διαφορετική ομάδα καλλιτεχνών.
Στους τοίχους υπάρχουν δύο ψηφιδωτά, που αρχικά ήταν στη Νορμανδική πρόσοψη· πρώτα του Ρογήρου Β΄ βασιλιά της Σικελίας, κυρίου του Γεωργίου Αντιοχέως μεγάλου ναυάρχου της Σικελίας. Ο Ρογήρος στέφεται από τον Χριστό· η απεικόνιση του Ρογήρου Β΄ είναι πολύ σημαντική, ως προς τον τρόπο που εμφανίζεται: οι ρήγες ελάμβαναν το στέμμα από τον Ρωμαίο Αυτοκράτορα από την Κωνσταντινούπολη, ή αργότερα στη Δύση από τον πάπα. Όμως εδώ ο Ρογήρος Β΄ φέρει Βυζαντινά βασιλικά ενδύματα και στέφεται από τον ίδιο τον Χριστό, κατά το βυζαντινό έθος. Πράγματι ο Ρογήρος Β΄, από κατακτητής της Σικελίας και κόμης της, κλήθηκε ρήγας της και βασιλιάς (= αυτοκράτορας). Επάνω υπάρχει η επιγραφή ΡΟΓΕΡΙΟC ΡΗΞ - ΙC XC. Στον βόρειο τοίχο του πλάγιου κλίτους βρίσκεται το δεύτερο ψηφιδωτό με τον ίδιο τον Γεώργιο Αντιοχέα, γονυπετή εμπρός από τη Θεοτόκο. Επάνω από τον Γεώργιο υπάρχει η επιγραφή ΔΟΥΛΟΥ ΔΕΗCΙC CΟΥ ΓΕΩΡΓΙΟΥ ΤΟΥ ΑΜΗΡΑ, ενώ η Θεοτόκος κρατά ειλητό, το οποίο γράφει τα λόγια της, που απευθύνονται στον γιο της Χριστό : ΤΟΝ ΕΚ ΒΑΘΡΩΝ ΔΕΜΑΝΤΑ ΤΟΝΔΕ ΜΟΙ ΔΟΜ[ΟΝ] ΓΕΩΡΓΙΟΝ ΠΡΩΤΙCΤΟΝ ΑΡΧΟΝΤΩΝ ΟΛΩΝ, ΤΕΚΝΟ ΦΥΛΑΤΤΕΙC ΠΑΝΓΕΝΕΙ ΠΑCHC BΛΑΒΗC, ΝΕΜΕΙC ΤΕ ΤΗΝ ΛΥΤΡΩCIN ΑΜΑΡΤΗΜΑΤΩΝ. EXEIC ΓΑΡ ΙCΧΥΝ ΩC Θ[ΕΟ]C MONOC ΛΟΓΕ.
Το κεντρικό κλίτος έχει τον Χριστό ως Παντοκράτορα, περιτριγυρισμένο από τους αρχαγγέλους Μιχαήλ, Γαβριήλ, Ραφαήλ και Ουριήλ. Πιο κάτω βρίσκονται οι οκτώ προφήτες της Παλαιάς Διαθήκης και στα λοφία (σφαιρικά τρίγωνα) οι τέσσερις ευαγγελιστές της Νέας Διαθήκης. Στον θόλο του κεντρικού κλίτους αναπαριστάται η Γέννηση του Χριστού και η Κοίμηση της Θεοτόκου.
Το νεότερο τμήμα του ναού διακοσμήθηκε με μεταγενέστερες νωπογραφίες, μικρής καλλιτεχνικής σημασίας. Οι νωπογραφίες στο μέσο ύψος των τοίχων είναι του 18ου αι. και αποδίδονται στον Γκουλιέλμο Μπορέμανς.
Πινακοθήκη
Κατηγορία:Παλέρμο Κατηγορία:Κτίρια και κατασκευές στην Σικελία Κατηγορία:Χριστιανικοί ναοί στην Ιταλία
Τράπεζα Διεθνών Διακανονισμών
Η Τράπεζα Διεθνών Διακανονισμών (ΤΔΔ, αγγλικά: Bank for International Settlements, BIS) είναι διεθνές χρηματοπιστωτικό ίδρυμα που ανήκει σε κεντρικές τράπεζες, το οποίο "υποβοηθά τη διεθνή νομισματική και χρηματοοικονομική συνεργασία και δρα ως μια τράπεζα για τις κεντρικές τράπεζες". Δεν βρίσκεται υπό τον έλεγχο καμίας εθνικής κυβέρνησης. Η ΤΔΔ λειτουργεί μέσα από υποεπιτροπές και γραμματείες, αλλά και μέσω του ετήσιου Γενικού Συμβουλίου όλων των μελών της. Επίσης, παρέχει τραπεζικές υπηρεσίες, μόνο όμως στις κεντρικές τράπεζες ή σε άλλους διεθνείς οργανισμούς. Εδρεύει στη Βασιλεία της Ελβετίας και δημιουργήθηκε με τις Συμφωνίες της Χάγης του 1930. Το όνομά της στα αγγλικά είναι Bank for International Settlements (BIS), στα γερμανικά Bank für Internationalen Zahlungsausgleich (BIZ), στα γαλλικά Banque des Reglements Internationaux (BRI), και στα ιταλικά Banca dei Regolamenti Internazionali (BRI). Διαθέτει γραφεία αντιπροσώπων στο Χονγκ Κονγκ και την Πόλη του Μεξικό.
Εικόνες
thumb|238px|Κράτη μέλη της τράπεζας
Εξωτερικοί σύνδεσμοι
Κατηγορία:Διεθνείς οργανισμοί Διεθνων Διακανονισμων
Πρωτάθλημα καλαθοσφαίρισης Α2 εθνικής κατηγορίας ανδρών 1992-1993
Το πρωτάθλημα της Α2΄ Εθνικής κατηγορίας μπάσκετ ανδρών της σεζόν 1992-93 διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο Α.Σ. Παπάγου, ο οποίος ανέβηκε στην Α1΄ μαζί με τον δευτεραθλητή Μίλωνα Νέας Σμύρνης.
Βαθμολογία
1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.
Εθνική Επιτροπή Τηλεπικοινωνιών και Ταχυδρομείων
Η Εθνική Επιτροπή Τηλεπικοινωνιών και Ταχυδρομείων (συντ. ΕΕΤΤ) είναι ανεξάρτητη αρχή με διοικητική και οικονομική αυτοτέλεια. Αποτελεί την Εθνική Ρυθμιστική Αρχή (ΕΡΑ) σε θέματα παροχής υπηρεσιών/δικτύων ηλεκτρονικών επικοινωνιών, συναφών ευκολιών και υπηρεσιών, καθώς και ταχυδρομικών υπηρεσιών στην Ελλάδα. Η λειτουργία της διέπεται από τα άρθρα 6 έως 11 του Ν.4070 (ΦΕΚ 82/Α/2012).
Η ΕΕΤΤ ρυθμίζει, εποπτεύει και ελέγχει:
Επίσης, η ΕΕΤΤ ασκεί αρμοδιότητες επιτροπής ανταγωνισμού, διαθέτοντας όλες τις εξουσίες και τα δικαιώματα ελέγχου της, κατά την εφαρμογή της εθνικής και ενωσιακής νομοθεσίας του ελεύθερου ανταγωνισμού στις παραπάνω αγορές. Υπό αυτό το πρίσμα, εξασφαλίζει την ομαλή λειτουργία των αγορών, αντιμετωπίζοντας αποτελεσματικά τους κινδύνους στρέβλωσης του ανταγωνισμού και προασπίζοντας τα δικαιώματα των χρηστών.
Το λογότυπο της EETT
Το λογότυπο της ΕΕΤΤ αποτελείται από ένα λευκό δίκτυο που ομοιάζει με δέντρο και βρίσκεται τοποθετημένο εντός κόκκινου κύκλου και την αναγραφή της επωνυμίας "ΕΕΤΤ" με μπλε γραμματοσειρά.
Παραπομπές
Κατηγορία:Ελληνικές ανεξάρτητες αρχές Κατηγορία:Ρυθμιστικές αρχές τηλεπικοινωνιών
Εξωτερικοί Σύνδεσμοι
Ιστοσελίδα της Εθνικής Επιτροπής Τηλεπικοινωνιών και Ταχυδρομείων
Υπουργείο Ψηφιακής Διακυβέρνισης
Ήρα (αποσαφήνιση)
Το όνομα Ήρα μπορεί να αναφέρεται:
Άλλες χρήσεις
Κατηγορία:Αποσαφηνίσεις ονομάτων
799
Η τρέχουσα σελίδα αφορά το έτος 799 κατά το Γρηγοριανό ημερολόγιο
Θάνατοι
Κατηγορία:Έτη
Όξινο γλουταμινικό νάτριο
To MSG παρασκευάστηκε πρώτη φορά το 1908 από τον Ιάπωνα βιοχημικό Κικουνάε Ικέντα, ο οποίος προσπαθούσε να απομονώσει και αναπαράγει τη γεύση του κόμπου, ενός εδώδιμου φυκιού το οποίο χρησιμοποιείται ως βάση σε πολλές γιαπωπέζικες σούπες. Το γλουταμινικό νάτριο εξισορροπεί, αναμειγνύει και συμπληρώνει την αντίληψη των άλλων γεύσεων. Συνήθως βρίσκεται σε κύβους ζωμού, σούπες, ράμεν, σάλτσες, μαγειρευτά, καρυκεύματα κτλ.